Прапагандысты і аўдыторыя абмеркавалі таксама пытанні прафілактыкі правапарушэнняў і злачынстваў, у тым ліку ў моладзевым асяродку, процідзеяння п'янству і алкагалізму. На думку выступоўцаў, важна супрацьпаставіць гэтаму негатыву здаровы лад жыцця, упарадкаваць продаж алкаголю, узмацніць адказнасць за незаконны абарот прадукцыі з градусамі і самагонаварэнне. Аб гэтым гаварылі, у прыватнасці, А.В. Садоўскі і намеснік начальніка РАУС Д.Д. Кірылаў. Тэму пажарнай бяспекі закрануў намеснік начальніка РАНС С.Б. Панасевіч, падкрэсліўшы, што сітуацыя з пажарамі складаная: іх сёлета ўжо 45, што значна больш, чым летась, 5 чалавек загінулі. Галоўны санітарны ўрач раёна П.С. Волчак папярэдзіў аб актыўнасці кляшчоў, расказаў аб рэгістрацыі выпадкаў шаленства ў жывёл, сітуацыі з захворваннямі на ВІЧ-інфекцыю, даў слушныя парады.